ILINK คาดผลงานปี 64 โต หลังตุน Backlog กว่า 4.27 พันลบ. แย้มเซ็นงานใหม่ 4 โครงการ
ILINK คาดผลงานปี 64 โต หลังตุน Backlog กว่า 4.27 พันลบ. แย้มเซ็นงานใหม่ 4 โครงการ
ILINK คาดผลงานปี 64 โต หลังตุน Backlog กว่า 4.27 พันลบ. แย้มเซ็นงานใหม่ 4 โครงการ
25 พ.ย. 2563

นางสาววริษา อนันตรัมพร ผู้จัดการทั่วไป บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK กล่าวว่า บริษัทคาดผลประกอบการในปี 64 เติบโตเมื่อเทียบกับปี 63 โดยปัจจุบันมีงานในมือ (Backlog) ราว 4,271.53 ล้านบาท ซึ่งจะรับรู้รายได้ในช่วงที่เหลือของปีนี้ราว 676.15 ล้านบาท รับรู้รายได้ในปี 64 มูลค่า 1,555.15 ล้านบาท  และรับรู้รายได้ในปี 65 มูลค่า 748.55 ล้านบาท ส่วนที่เหลือจะรับรู้รายได้ระยะยาวอีก 1,291.68 ล้านบาท ในช่วงปี 66-75
นอกจากนี้ยังเตรียมเซ็นสัญญาอีก 4 โครงการ มูลค่ารวม 3,760 ล้านบาท แบ่งเป็น โครงการเคเบิลใต้น้ำแม่น้ำเจ้าพระยา มูลค่า 80 ล้านบาท โครงการเคเบิลใต้น้ำเกาะสมุย มูลค่า 1,230 ล้านบาท โครงการเคเบิลใต้น้ำ เกาะเต่า มูลค่า 1,750 ล้านบาท และโครงการเคเบิลใต้น้ำเกาะสีชัง มูลค่า 700 ล้านบาท
“ปี 64 เรามองว่าจะมีการเติบโตที่ดีกว่าปี 63 โดยได้รับปัจจัยหนุนมาจากงานที่มีอยู่ในมือ และงานใหม่ ๆ ที่จะเข้ามาอย่างต่อเนื่อง โดยปัจจุบันอยู่ระหว่างการสรุปแผนการดำเนินงานในปี 64 คาดว่าจะแล้วเสร็จเร็ว ๆ นี้”นางสาววริษา กล่าว
 
 